SET ปิดเช้าลบ 1.19 จุด เหตุไร้ปัจจัยใหม่หนุน-รอความชัดเจนการเมืองในประเทศ
SET ปิดเช้าลบ 1.19 จุด เหตุไร้ปัจจัยใหม่หนุน-รอความชัดเจนการเมืองในประเทศ โดยดัชนีตลาดหุ้นไทย SET ปิดเช้านี้ที่ระดับ 1,631.13 จุด ลดลง 1.19 จุด หรือ 0.07% มูลค่าการซื้อขาย 1.8 หมื่นลบ.
27 มี.ค. 2562

ผู้สื่อข่าวรายงานว่า ดัชนีตลาดหุ้นไทย SET ปิดเช้านี้ที่ระดับ 1,631.13 จุด ลดลง 1.19 จุด หรือ 0.07% มูลค่าการซื้อขาย 1.8 หมื่นลบ.
10 หุ้นกดดัชนีเช้านี้

ด้าน นายชัยยศ จิวางกูร ผู้ช่วยผู้อำนวยการฝ่ายวิเคราะห์หลักทรัพย์ บล.กรุงศรี เปิดเผยว่า ตลาดหุ้นไทยเช้านี้แกว่งตัว ในทิศทางเดียวกับตลาดหุ้นในภูมิภาคเอเชียที่เช้านี้เคลื่อนไหวทั้งในแดนบวก-ลบ เนื่องจากยังไม่ค่อยมีปัจจัยใหม่เข้ามา ประกอบกับนักลงทุนยังไม่มั่นใจการลงทุน และต้องการรอดูทิศทางการเมืองก่อน แม้ว่าวันนี้พรรคเพื่อไทยจะออกมาแถลงการจัดตั้งรัฐบาล แต่ก็ต้องรอทางคณะกรรมการการเลือกตั้ง (กกต.) สรุปผลการเลือกตั้งอย่างเป็นทางการในวันที่ 9 พ.ค.ก่อน
ส่วนปัจจัยที่จะต้องติดตามเป็นการเจรจาการค้าระหว่างสหรัฐฯ และจีน ที่จะมีขึ้นในวันที่ 28-29 มี.ค.นี้ และติดตามเรื่องที่ MSCI เล็งจะปรับเกณฑ์นำ NDVR เข้ามาคำนวณในการลงทุนหุ้นไทย รวมถึงลุ้นการทำ Window Dressing ก่อนปิดงบฯไตรมาส 1/62
สำหรับแนวโน้มการลงทุนในช่วงบ่ายนี้ นายชัยยศ กล่าวว่า ตลาดฯคงจะแกว่งตัวสลับบวก-ลบ โดยให้แนวรับ 1,625 จุด ส่วนแนวต้าน 1,640 จุด
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
PTT    มูลค่าการซื้อขาย 1,511.81 ล้านบาท ปิดที่  47.50 บาท ลดลง  0.50 บาท
CPALL  มูลค่าการซื้อขาย 1,183.02 ล้านบาท ปิดที่  74.25 บาท เพิ่มขึ้น 0.25 บาท
BDMS   มูลค่าการซื้อขาย   729.80 ล้านบาท ปิดที่  24.40 บาท ลดลง  0.20 บาท
STEC   มูลค่าการซื้อขาย   715.83 ล้านบาท ปิดที่  23.60 บาท ลดลง  0.20 บาท
AOT    มูลค่าการซื้อขาย   652.82 ล้านบาท ปิดที่  67.75 บาท ราคาไม่เปลี่ยนแปลง